Diari Oficial de la Generalitat Valenciana


Sumari del DOGV 8644, del 27-09-2019 (2019/9007)

RESOLUCIÓ de 18 de setembre de 2019, de la Conselleria d'Educació, Cultura i Esport, per la qual es modifica l'autorització del centre d'ensenyaments artístics professionals de música Districte Marítim Grau de Gandia, de Gandia.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8644

Data del DOGV
:   27-09-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/9007


Data del document
:   18-09-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de setembre de 2019, de la Conselleria d'Educació, Cultura i Esport, per la qual es modifica l'autorització del centre d'ensenyaments artístics professionals de música Districte Marítim Grau de Gandia, de Gandia. [2019/9007]  
Antecedents de fet  
Primer. L'expedient ha sigut iniciat a instàncies del representant de la titularitat del centre autoritzat d'ensenyaments artístics professionals de música Districte Marítim Grau de Gandia, codi de centre 87317373, de Gandia, mitjançant sol·licitud de modificació de l'autorització per ampliació de l'especialitat de dolçaina en els ensenyaments elementals de música.  
Segon. Mitjançant una declaració responsable, presentada amb la sol·licitud, el representant legal del centre manifesta que no s'han realitzat obres al centre des de l'obtenció de la resolució de l'última modificació, de data 13 d'agost de 2010, de la Conselleria d'Educació.  
  
Tercer. En data 11 de juliol de 2018, la Direcció General de Formació Professional i Ensenyaments de Règim Especial emet un informe favorable respecte de la sol·licitud de modificació de l'autorització del centre.  
Quart. En data 5 d'octubre de 2018, la Inspecció educativa d'aquesta Conselleria a Castelló emet un informe favorable respecte al professorat i titulacions, de conformitat amb la normativa aplicable.  
Cinqué. En data 29 d'agost de 2019, la Direcció General de Formació Professional i Ensenyaments de Règim Especial informa que els ensenyaments de grau mitjà que té autoritzats el centre són equivalents als que estableix l'article 48.2 de la Llei orgànica 2/2006, de 3 de maig, d'educació, és a dir, grau professional dels ensenyaments artístics professionals.  
  
Fonaments de dret  
1r. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
2n. Vist que es compleixen els requisits del Reial decret 303/2010, de 15 de març, pel qual s'estableixen els requisits mínims dels centres que imparteixen ensenyaments artístics regulats en la Llei orgànica 2/2006, de 3 de maig; del Reial decret 428/2013, de 14 de juny, pel qual s'estableixen les especialitats instrumentals del cos de professors de Música i Arts Escèniques vinculades als ensenyaments de Música i Dansa (articles 3 i 6, annex II); del Decret 148/2014, de 12 de setembre, del Consell, de modificació del Decret 159/2007, de 21 de setembre, pel qual s'estableix el currículum dels ensenyaments elementals de Música i es regula l'accés a aquests ensenyaments.  
Sobre la base dels antecedents de fet i fonaments de dret exposats, resolc:  
  
Primer  
Modificar l'autorització del centre, que a continuació s'indica, en els termes que s'especifiquen:  
Codi: 84244388.  
Denominació genèrica del centre: centre autoritzat d'ensenyaments artístics professionals de Música.  
Denominació específica del centre: Districte Marítim Grau de Gandia.  
Titular: Associació Escola de Música Districte Marítim Grau de Gandia.  
Domicili: av. del Port, s/n.  
Localitat: Gandia - Grau (46228).  
Província: València.  
  
Modificació que s'autoritza:  
Ampliació de la següent especialitat instrumental:  
- Dolçaina en els ensenyaments elementals.  
El centre impartirà, a més, els ensenyaments que ja té autoritzats en resolucions anteriors, sense variació en els llocs escolars, i queda amb la següent composició:  
- Saxofon, trompeta, tuba, violí, violoncel, guitarra, contrabaix, oboé, flauta travessera, piano, viola, percussió, trombó, trompa, clarinet, fagot en els ensenyaments elementals.  
- Flauta travessera, contrabaix, violoncel, viola, violí, cant, guitarra, piano, percussió, tuba, trombó, trompeta, trompa, saxofon, fagot, clarinet, oboé, dolçaina, guitarra elèctrica en els ensenyaments professionals.  
  
Segon  
La present resolució tindrà efectes a partir del curs acadèmic 2019-2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 18 de setembre de 2019.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.